129.  ΑΠΟΦΑΣΗ ΥΠΟΥΡΓΟΥ ΕΣΩΤΕΡΙΚΩΝ Αριθ. 62929 της 26 Ιουλ./27 Αυγ.1982  (ΦΕΚ Β΄635) Κανονισμός λειτουργίας του νομαρχιακού συμβουλίου του άρθρ.4 του Νόμ.1235/1982. Έχοντας υπόψη την παρ.6 του άρθρ.5 του Νόμ.1235/82 «Για την άσκηση της Κυβερνητικής Πολιτικής και καθιέρωση της Λαϊκής εκπροσώπησης στους Νομούς» αποφασίζουμε: Άρθρ.1.-Η εσωτερική λειτουργία του νομαρχιακού συμβουλίου που συστάθηκε με το Νόμ.1235/1982 διέπεται από τον παρόντα κανονισμό.  Σύγκληση και λειτουργία νομαρχιακού  συμβουλίου Άρθρ.2.-1.Το νομαρχιακό συμβούλιο συνεδριάζει υποχρεωτικά μιά φορά το μήνα, καθώς και όταν το απαιτούν οι υποθέσεις που ανήκουν στην αρμοδιότητά του. Ο πρόεδρος  καλεί το νομαρχιακό συμβούλιο σε συνεδρίαση με γραπτή πρόσκληση , που επιδίδεται σε κάθε μέλος του συμβουλίου 3 τουλάχιστον ολόκληρες ημέρες πρίν από την ημέρα που ορίζεται για την συνεδρίαση. Η πρόσκληση πρέπει να αναφέρει τα θέματα της συνεδρίασης.  2.Εάν τακτικό μέλος του συμβουλίου κωλύεται να παραστεί στη συνεδρίαση, πρέπει έγκαιρα να ειδοποιεί το γραμματέα του συμβουλίου, ο οποίος αμέσως στέλνει νέα πρόσκληση στο αναπληρωματικό μέλος, χωρίς να απαιτείται στην περίπτωση αυτή η τήρηση της προθεσμίας της παρ.1 , εκτός εάν έχει ειδοποιηθεί με έγγραφο για το κώλυμα έγκαιρα ο γραμματέας του συμβουλίου, οπότε η αποστολή της πρόσκλησης γίνεται απευθείας στον αναπληρωτή.  3.Σε επείγουσες περιπτώσεις η πρόσκληση μπορεί να επιδοθεί την ημέρα της συνεδρίασης. 4.Ο πρόεδρος καλεί επίσης το συμβούλιο όταν το ζητήσει το ένα τρίτο τουλάχιστο του συνολικού αριθμού των μελών του με γραπτή αίτηση στην οποίαν αναφέρονται και τα θέματα που θα συζητηθούν.  5.Το συμβούλιο συζητεί και αποφασίζει επί των θεμάτων που είναι γραμμένα στην ημερήσια διάταξη-πρόσκληση. Μπορεί, επίσης, ν’ αποφασίζει και επί θεμάτων που δεν είναι γραμμένα στην ημερήσια διάταξη , εάν τα συγκεκριμένα θέματα με απόφαση του ίδιου συμβουλίου, που λαμβάνεται με την απόλυτη πλειοψηφία του αριθμού των μελών του, χαρακτηρισθούν ως επείγοντα.  6.Το συμβούλιο αλληλογραφεί, δια του προέδρου, απευθείας, με κάθε δημόσια αρχή ή υπηρεσία και νομικό πρόσωπο. Τόπος συνεδρίασης, απαρτία και λήψη  αποφάσεων συμβουλίου Άρθρ.3.-1.Οι συνεδριάσεις του νομαρχιακού συμβουλίου είναι δημόσιες και γίνονται στο νομαρχιακό κατάστημα. Με απόφαση του προέδρου μπορεί να συνεδριάσει και εκτός της έδρας του νομού σε άλλο δημόσιο κατάστημα, όταν βέβαια τα θέματα που θα συζητηθούν αφορούν κυρίως τον τόπο συνεδρίασης . Το νομαρχιακό συμβούλιο μπορεί ν’ αποφασίσει, με πλειοψηφία των μελών που είναι παρόντα, η συνεδρίασή του να μην είναι δημόσια, η σχετική όμως απόφασή του απαγγέλεται σε δημόσια συνεδρίαση. 2.Το συμβούλιο έχει απαρτία όταν τα μέλη που είναι παρόντα αποτελούν την απόλυτη πλειοψηφία του συνολικού αριθμού των μελών του. Απόλυτη πλειοψηφία υπάρχει όταν οι παρόντες είναι περισσότεροι από τους απόντες.  «3.Αν μετά από δύο συνεχείς προσκλήσεις το Συμβούλιο δεν έχει απαρτία, συνεδριάζει, ύστερα από τρίτη πρόσκληση και παίρνει αποφάσεις εφόσον τα μέλη που είναι παρόντα είναι 3 τουλάχιστον.  Το Συμβούλιο παίρνει τις αποφάσεις του με την απόλυτη πλειοψηφία των παρόντων. Σε περίπτωση που στη συνεδρίαση είναι παρόντα πάνω από 3 μέλη και υπάρξει ισοψηφία, επικρατεί η ψήφος του Προέδρου». Η παρ.3 τροποποιήθηκε ως άνω από την 54173/20-24 Αυγ.1990 (ΦΕΚ Β΄536), απόφ. Υπ. Εσωτερικών.  (Αντί για τη σελ.206,761) Σελ.206,761(α) Τεύχος 1114-Σελ.19 Νομαρχίες 2.Γ.α.129 4.Αν δεν υπάρχει στο νομό οργάνωση για να υποδείξει εκπρόσωπό της στο νομαρχιακό συμβούλιο, σύμφωνα με τα άρθρ.19 έως 23 του υπ. αριθ.416/1982 Π.Δ/τος, ή εάν λείπει ή αποχωρήσει γιά οποιοδήποτε λόγο μέλος του νομαρχιακού συμβουλίου και μέχρις ότου ορισθεί ο αντικαταστάτης του, το νομαρχιακό συμβούλιο συνεχίζει να συνεδριάζει νόμιμα.  5.Οι ψηφοφορίες του συμβουλίου είναι πάντοτε φανερές και γίνονται με ονομαστική κλήση.  Πρακτικά συνεδρίασης Άρθρ.4.-1.Στη συνεδρίαση του νομαρχιακού συμβουλίου τηρούνται πρακτικά που είτε γράφονται από το γραμματέα του συμβουλίου σε ειδικό βιβλίο, είτε καταρτίζονται με τη βοήθεια μαγνητοφωνικής συσκευής.  2.Στα πρακτικά που καταρτίζει ο γραμματέας καταχωρίζονται και οι αποφάσεις του συμβουλίου και η γνώμη των τυχόν μειοψηφούντων.Γιά ν’ αποφεύγονται αμφισβητήσεις, ως πρός τη σωστή τήρηση των πρακτικών, τηρούνται πρόχειρα συνοπτικά πρακτικά, που μονογράφονται απ’ όσους συμμετέχουν στη συνεδρίαση. 3.Σε περίπτωση που χρησιμοποιείται μαγνητοφωνική συσκευή, δεν τηρείται ειδικό βιβλίο πρακτικών, αλλά ο πρόεδρος αριθμεί και μονογραφεί τα φύλλα χάρτου που περιέχουν τ’ απομαγνητοφωνημένα κείμενα.Στο τέλος του χρόνου, τα πρακτικά αυτά βιβλιοδετούνται με ευθύνη του γραμματέα.  4.Στά πρακτικά γράφονται τα ονόματα όλων των μελών που συμμετέχουν και υπογράφονται από τον πρόεδρο, το γραμματέα και τα μέλη που μετέχουν στη συνεδρίαση. Αρμοδιότητες προέδρου Άρθρ.5.-Ο Πρόεδρος εκπροσωπεί το νομαρχιακό συμβούλιο ενώπιον των δικαστηρίων και κάθε αρχής ή ιδιώτη, έχει δε τις εξής αρμοδιότητες: α)καταρτίζει την ημερήσια διάταξη των συνεδριάσεων, ανάλογα με τις υπάρχουσες υπηρεσιακές ανάγκες, συγκαλεί το συμβούλιο και διευθύνει τις συνεδριάσεις του, β)δίνει και αφαιρεί το λόγο στα μέλη του συμβουλίου και μπορεί να θέσει χρονικούς περιορισμούς στις αγορεύσεις τους, γ)επιμελείται της εκτέλεσης των αποφάσεων του συμβουλίου και δ) καλεί τους αρμόδιους υπηρεσιακούς παράγοντες για εισήγηση στο συμβούλιο των θεμάτων που θα συζητήσουν.  Σελ.206,762(α) Τεύχος 1114-Σελ.20 Γραμματέας νομαρχιακού συμβουλίου Άρθρ.6.-1.Ο γραμματέας του συμβουλίου ορίζεται με τον αναπληρωτή του με απόφαση του προέδρου από τους στην έδρα του νομού υπηρετούντες υπαλλήλους της νομαρχίας ή του νομαρχιακού ταμείου.  2.Ο γραμματέας του συμβουλίου επιμελείται της κοινοποίησης των προσκλήσεων πρός τα μέλη όπως και στα καλούμενα πρόσωπα μη μέλη αυτού. Συντάσσει τα πρακτικά των συνεδριάσεων, φροντίζει για την υπογραφή τους από τα παριστάμενα στη συνεδρίαση πρόεδρο και μέλη, τηρεί υπεύθυνα το βιβλίο πρακτικών συνεδριάσεων του νομαρχιακού συμβουλίου, όπως και όλα τα λοιπά έγγραφα αυτού και βεβαιώνει τα αντίγραφα ή αποσπάσματα των αποφάσεων, γνωμοδοτήσεων και λοιπών εγγράφων αυτού.  3.Επίσης, ο γραμματέας επιμελείται, για την άμεση υλοποίηση των αποφάσεων και γνωμοδοτήσεων του νομαρχιακού συμβουλίου. Άρθρ.7.-1.Σε κάθε νομαρχιακό συμβούλιο τηρούνται από το γραμματέα τα εξής βιβλία: α)Πρακτικών του συμβουλίου, β)κοινού πρωτοκόλλου, γ)εμπιστευτικού πρωτοκόλλου,  δ)επίδοσης απλών εγγράφων, ε)επίδοσης εγγράφων επί αποδείξει.  2.Γ.α.129 Νομαρχίες 